ориентири 14 ноем. 2018 2018-11-14 2018-11-14 2018-11-14 https://www.burgas-reporter.com/attachments/aced04cb5011e148f478e22a33a3325698696bde/store/fit/600/400/e3bf00f9e5735c885d816af7d919d47f0a4070451e4bd708df65b6a7fc91/article_image Krasimir Kaludov
Деца ще приготвят домашни лакомства благотворително
За трета година Училищното настоятелство при ОУ "П. Р. Славейков" - Бургас организира благотворителен базар по случай патронния празник на училището - 16 ноември.
Началото е от 10:30 ч. в училищния двор. Тази година базарът ще включва ръчно изработени сувенири и домашно приготвени лакомства - продължение на проекта „Аз се храня здравословно”, стартирал преди година. На щандовете своите кулинарни изкушения ще подредят както учениците, така и преподавателите от ОУ „П.Р. Славейков”.
Една част от събраните средства ще се използват в подкрепа на децата със специални образователни потребности в училище. Идеите за използването им ще бъдат обсъдени и гласувани на заседание на Училищното настоятелство в зависимост от набраната сума.
Втората кауза, за която ще се използват даренията, ще бъде подпомагане дейността на театрално студио „Арлекин”.
Училищното настоятелство отправя покана към всички бивши и настоящи ученици, учители и родители на деца от Славейковото училище да отбележат с присъствие Патронния празник на училището и да се включат в базара.
Най-големият бургаски комплекс посреща 2019-та с концерт
Благотворителен базар "Дари добро" чака бургазлии днес